ઇન્ટરનેશનલ ડેસ્કઃ ગૂગલના માલિક લેરી પેજએ આજે તેઓનું નવું સિંગલ-સીટર, ઇલેક્ટ્રિક પાવર ફ્લાઇંગ વ્હિકલ શોકેસ કર્યુ છે. આ પ્લેન ઉડાવવા માટે તમારે પાઇલટ લાઇસન્સની જરૂર નથી. ગૂગલે આ પ્લેન કમ ફ્લાઇંગ કારને 'ધ ફ્લાયર' નામ આપ્યું છે, જેને પેજની કેલિફોર્નિયાની ટેક્નોલોજી ફર્મ સાથે મળીને કેટી હૉકે ડેવલપ કર્યુ છે. લાર્જ ડ્રોન જેવું દેખાતું ફ્લાયર જમીન પર ટકી રહે તે માટે 10 બેટરી-પાવર્ડ પાંખો લગાવવામાં આવી છે.